﻿ Soproni Kosárlabda Club » Hosszabbításos vereség után Fisher távozik
Főoldal » 2012, 2013 » Hosszabbításos vereség után Fisher távozik
Hosszabbításos vereség után Fisher távozik
Közzétéve: 2013 szeptember 22.
Remek mérkőzésen hosszabbítás után alulmaradt csapatunk a Körmenddel szemben a Göcsej-kupa 5. helyéért vívott találkozóm
Körmed-SKC 82-79 (20.22, 9-14, 23-13, 18-21, 12-9)
Körmend: Moore 6, Kusnyer 12/12, Fears 8, Farkas 19/9, Török 14. Cs: Ferencz 14/12, Kutasi 3/3, Sonyák 6/3, Fodor G.
Sopron: Ruják A. 12/6, Fisher 23/12, Takács 7/3, Dénes 11/9, Barovics 4. Cs: Molnár A. 9, Trepák 13/3.
Tőlünk JT és Geri, a Körmendtől Grebenár és Rakocsevics hiányzott. Az élvezetes, fordulatos első negyedet egy küzdelmes, harcos második tíz perc követte. Ebben csapatunk valamivel pontosabban játszott s dobott ellenfelénél, így szünetre 7 pontos előnyre tett szert.
Térfélcsere után az addig jól dobó Fishernek kevésbé ment, ugyanakkor körmendi részről “beindult” Ferencz és Kusnyer, valamint Farkas Attilának is akadtak remek megmozdulásai. Ebben a szakaszban fordított a Körmend.
A befejező negyed hihetetlen izgalmasan alakult, a rendes játékidő végén 70-70-et mutatott az eredményjelző, a hosszabbításban pedig az idegek harcát a körmendiek bírták jobban.
Az is eldőlt, hogy a csapatunknál a meghossabbított próbajátékon lévő Brian Fisher nem marad az SKC kosarasa. Mint Sabáli Balázs vezetőedző elmondta, a mai meccsen a soproni együttes legjobb dobójának bizonyuló játékos túlságosan is a középtávoli-távoli dobásokra fókuszált, a csapatnak viszont olyan játékosra lenne szüksége, aki támadásban amellett, hogy távolról is veszélyes, nála többet tör kosárra, hatékonyan bontja az ellenfél védelmét.
Győzelem a Baja ellen
Mától kaphatók a szezonbérletek